90. ΝΟΜΟΣ υπ’ αριθ. 417 της 11/17 Αυγ. 1976 (ΦΕΚ Α΄214) Περί επαναφοράς εν ισχύϊ των πειθαρχικών διατάξεων του Υπαλληλικού Κώδικος και περί τροποποιήσεως και συμπληρώσεως αυτών. Περιελήφθη εις την κωδικοποίησιν Π.Δ.611/1977 (κατωτ. αριθ.93). (Αντιστοιχίαν των άρθρων βλ. εις Παράρτημα της Κωδικοποιήσεως). Παρατίθενται κατωτέρω διατάξεις μη περιληφθείσαι εις την κωδικοποίησιν. Άρθρ.29. – Εις την υπό του άρθρ.47 του Νόμ.22/1975 (ανωτ. αριθ.86) προβλεπομένην κωδικοποίησιν, υπό τον τίτλον «Υπαλληλικός Κώδιξ», επιτρέπεται όπως περιληφθούν και αι διατάξεις του παρόντος ως και παντός άλλου εκδοθέντος ή εκδοθησομένου νόμου, αφορώντος εις θέματα του Υπαλληλικού Κώδικος, μη αποκλειομένης της κωδικοποιήσεως εις ενιαίον κείμενον και μόνον των ισχυουσών διατάξεων, περί του πειθαρχικού δικαίου των υπαλλήλων του Δημοσίου και των νομικών προσώπων δημοσίου δικαίου. Άρθρ.31. – Καταργούνται: α)Το ν.δ.750/1970 «περί του πειθαρχικού δικαίου των υπαλλήλων του Δημοσίου και των νομικών προσώπων δημοσίου δικαίου», (ανωτ. αριθ.63). β)Το άρθρ.23 του ν.δ.751/1970 «περί τροποποιήσεως, συμπληρώσεως και επεκτάσεως διατάξεών τινων του Υπαλληλικού Κώδικος», (ανωτ. αριθ.64) αι εκ της εφαρμογής δι’ αυτού εκκρεμείς υποθέσεις κρίνονται υπό των οικείων υπηρεσιακών πειθαρχικών συμβουλίων, επί τη βάσει των κειμένων πειθαρχικών διατάξεων. γ)Το ν.δ.1112/1972, (ανωτ. αριθ.70) καθ’ ο μέρος τούτο αφορά εις την αντικατάστασιν, συμπλήρωσιν και κατάργησιν διατάξεων του ν.δ.750/1970. δ)Το β.δ.285/1972 «περί κωδικοποιήσεως εις ενιαίον κείμενον των ισχυουσών διατάξεων «περί του πειθαρχικού δικαίου των υπαλλήλων του Δημοσίου και των νομικών προσώπων δημοσίου δικαίου», (ανωτ. αριθ.72). ε)Το άρθρ.35 του νόμ.22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.», (ανωτ. αριθ.86) μη θιγομένων των λοιπών πειθαρχικών διατάξεων του νόμου τούτου, και ς)πάσα γενική ή ειδική διάταξις αντικειμένη εις τας διατάξεις του παρόντος ή ρυθμίζουσα άλλως θέματα διεπόμενα υπ’ αυτού». 